CHEWA จัดงานฉลองก้าวสู่ปีที่ 9
CHEWA จัดงานฉลองก้าวสู่ปีที่ 9 พร้อมนำเสนอข้อมูลการดำเนินงาน ตั้งงบลงทุน 2 พันลบ. ซื้อที่ดินและพัฒนาโครงการอสังหาฯ ในเขตกรุงเทพ-ปริมณฑลประมาณ พร้อมตั้งเป้าปี60 เพิ่มสัดส่วนโครงการแนวราบเป็น 50% 
4 มี.ค. 2560

นายบุญ ชุน เกียรติ กรรมการผู้จัดการ บริษัท ชีวาทัย จำกัด (มหาชน) หรือ CHEWA ฉลองก้าวสู่ปีที่ 9 โดยบริษัทยังคงมุ่งมั่นสร้างสรรค์และส่งมอบผลิตภัณฑ์ ตลอดจนการบริการให้อยู่เหนือความพึงพอใจของลูกค้า ตอกย้ำแนวคิด “Build a life” พร้อมกันนี้ได้ตั้งงบลงทุนเพื่อซื้อที่ดินประมาณ 2,000  ล้านบาท และสำหรับพัฒนาโครงการอสังหาริมทรัพย์ในเขตกรุงเทพและปริมณฑลประมาณ 6,550 ล้านบาท  คิดเป็นมูลค่ารวมทั้งสิ้น 8,550 ล้านบาท โดยปีนี้ตั้งเป้าเพิ่มสัดส่วนโครงการแนวราบเป็น 50% จากปัจจุบันอยู่ที่ 10%